सूर्य सितम्बर 17, 2014 को प्रातः लगभग 6 बजे (दिल्ली के समयानुसार) सिंह राशि से निकल कर कन्या राशि में प्रवेश करेंगे। पृथ्वी के वायुमंडल तथा जनजीवन पर सूर्य का सबसे अधिक प्रभाव पड़ता है। वैसे तो सूर्य को आत्मा का कारक और ग्रहों का राजा माना जाता है, परन्तु यह पाप ग्रह की श्रेणी में आता है। सूर्य अपनी स्वराशि अर्थात सिंह और अपनी उच्च राशि अर्थात मेष के अलावा कहीं और बहुत अच्छा परिणाम नहीं देता है। किसी जातक की कुंडली में तुला राशि में गया हुआ सूर्य एक हज़ार राजयोग नष्ट कर देता है।